**Štatút AGROVÍNO 2024**

**XXXVI. Ročník**

**nominačná súťaž Národného salónu vín Slovenskej republiky**

**spoluorganizátor: Zväz vinohradníkov a vinárov Slovenska**

**Podmienky účasti:** súťaž je určená pre všetky vína vyrobené v súlade so Zákonom o vinohradníctve a vinárstve č. 319/ 2009 Z.z.

**Prihlasovanie vzoriek:** výlučne elektronicky cez stránku [www.vinko.sk](http://www.vinko.sk) prostredníctvom systému VINKOPRO do termínu 12.04.2024 (Piatok)

**Dodanie vzoriek:** 1 vzorka predstavuje 3 ks fliaš s min. objemom 0,75 dcl

termín dodania vzoriek od 08.04.2024 (Pondelok) do 12.04.2024 (Piatok) v čase od 09:00 hod. do 16:30 hod.

**Zberné miesta:** 1) Shebo Winery Trade s.r.o. Dolnozoborská 14, 949 01 Nitra

 (podniková predajňa Shebo Winery Trade, s.r.o.)

 Kontaktná osoba: p. Eššeová, mobil: 0902 988 707

 2) Shebo Winery, a.s., Dolná 120/119, 900 01 Modra

(podniková predajňa Shebo Winery, a.s. - cesta medzi Modrou a Šenkvicami)

 Kontaktná osoba: p. Jakušová, mobil: 0903 901 012

3) Shebo Winery Trade s.r.o., Nitrianska 16, 917 01 Trnava

 (podniková predajňa Víno Nitra)

 Kontaktná osoba: p. Vitteková, mobil: 0903 901 061

**Označenie vzoriek:** každá vzorka, ktorá je opatrená technickou musí byť označená min. týmito údajmi:

1. Názov vína – odroda
2. Ročník
3. Prívlastok
4. Meno a adresa vystavovateľa
5. Kategória podľa štatútu
6. Vinohradnícka oblasť

**Účastnícky poplatok:** je stanovený na 20 EUR za vzorku.

Poplatok je potrebné uhradiť na číslo účtu: **SK 98 7500 0000 0002 2504 0513** najneskôr **do 22.04.2024 (Utorok)**. Vína slamové, ľadové, hrozienkové a cibébové sú od poplatku oslobodené Pri realizácií platby uveďte do správy pre príjemcu názov Vašej spoločnosti, zhodný s názvom uvedeným v elektronickej prihláške na stránke vinko.sk.

**Minimálne množstvá vína:** do súťaže možno zaradiť iba vína, ktorých objem dosahuje min. 500 litrov, pri ľadových, slamových, hrozienkových a cibébových vínach min. 100 litrov.

**Termín súťažnej degustácie:** 24.04.2024 (Streda) v priestoroch Hotelov PLUS na Bulharskej ulici č. 72 v Bratislave so začiatkom o 10:00 hod.

**Oficiálne slávnostné vyhlásenie** výsledkov spojené s verejnou ochutnávkou vín sa uskutoční 17.05.2024 (Piatok) v priestoroch Hotelov PLUS na Bulharskej ulici č. 72 v Bratislave so začiatkom o 13:00 hod.

**Súťažné kategórie:** **I.** vína tiché biele suché do 9 g / l zvyš. cukru

 **II.** vína tiché biele polosuché a polosladké od 9,1 do 45 g / l zvyš. cukru

 **III.** vína tiché ružové bez rozdielu zvyš. cukru

 **IV.** vína tiché červené bez rozdielu zvyš. cukru

 **V.** vína tiché prírodné sladké bez rozdielu farebnosti nad 45 g / l zvyš. cukru

 **VI.** vína perlivé do tlaku max. 2,5 bar (frizzante, prosseco)

 **VII.** vína šumivé od tlaku min. 3,0 bar (sekty, tradičná metóda)

 **VIII.** vína remeselné, naturálne, oranžové

 **IX.** vína ovocné

**Udeľovanie cien a odmien:** podľa bodového hodnotenia jednotlivými komisiami môžu vína získať nasledovné ocenenia:

 92 a viac bodov....................veľká zlatá medaila

 88 až 91,99 bodov................zlatá medaila

 84 až 87,99 bodov................strieborná medaila

Organizačný výbor udelí max. 30 % medailí z celkového počtu prihlásených súťažných vín.

Šampión bude vyhlásený v každej súťažnej kategórií, za predpokladu, že v danej kategórií sa zúčastní min. 10 vzoriek vína, najmenej od troch výrobcov. Ak bude počet vzoriek nižší víno bude ocenené titulom Víťaz kategórie.

V prípade, že vína jednej kategórie budú hodnotené v dvoch alebo viacerých komisiách, o šampiónovi danej kategórie sa rozhodne v rozstrele.

**Najlepšia kolekcia vín:** toto ocenenie pripadne vinárovi, ktorý dosiahne najvyšší bodový priemer za min. 5 ním dodaných súťažných vzoriek.

**Cena pre najvyššie hodnotené víno zo slovenských novošľachtencov:**

 toto ocenenie získa vinár, ktorého víno vyrobené výlučne zo slovenských novošľachtencov (bielych, červených) dosiahne najvyššie bodové hodnotenie v základnej časti hodnotenia v degustačnej komisii.

**Samolepky AGROVÍNO 2024:**

samolepky s označením Šampión, zlatá medaila, strieborná medaila sú ochrannou známkou súťaže AGROVÍNO 2024. Usporiadateľ si vyhradzuje právo na tlač a distribúciu samolepiek s logom AGROVÍNO 2024. Usporiadateľ na požiadanie zašle vystavovateľovi samolepky podľa objednávky za cenu 0,05 EUR / ks

**Záverečné ustanovenia:**

Dodané vzorky vín sa stávajú majetkom organizátora

Súťažiaci prihlásením vzoriek do súťaže bezvýhradne súhlasí s podmienkami tohoto štatútu.

**Dodatok:** výsledky súťaže Agrovíno 2024 budú publikované na internetovej stránke [www.vinko.sk](http://www.vinko.sk)

ocenené vína „Šampión, Veľká zlatá medaila, Zlatá medaila, Najlepší slovenský novošľachtenec, Najlepšia kolekcia vín obdržia diplomy.

Výrobcovia vín ocenených titulom šampióna sa zaväzujú bezodplatne dodať pre účely verejnej ochutnávky vín ďalšie 3 ks fliaš oceneného vína.